уебсайтове на дружествата, информацията в искането за преглед и информацията, получена от оказалите съдействие страни в хода на разследването в рамките на прегледа (а именно — заявителя, включените в извадката производители от Съюза и двамата оказали съдействие производители износители). Комисията използва също така различни статистически данни за вноса, включително статистическите данни за вноса, събрани в съответствие с член 14, параграф 6 от основния регламент („база данни по член 14, параграф 6“). Беше използвана и базата данни „Атлас на световната търговия“ (Global Trade Atlas —„GTA“) (10), както и базата данни за вноса на Съединени американски щати („САЩ“).
 3.2. Турция
 3.2.1. Дъмпинг през разследвания период в рамките на прегледа
 (29)
 В съответствие с член 11, параграф 2 от основния регламент Комисията първо провери въз основа на данните, предоставени от оказалите съдействие производители износители, дали вносът на ПТ от Турция в Съюза през разследвания период в рамките на прегледа е бил дъмпингов. С цел изчерпателност беше разгледан и дъмпингът през разследвания период в рамките на прегледа от страна на неоказалите съдействие производители износители въз основа на наличните факти, и по-специално на данните от базата данни по член 14, параграф 6 с корекции за разходите за навло и застраховка, като бяха използвани отговорите на оказалите съдействие производители износители.
 3.2.1.1. Целенасочен дъмпинг
 (30)
 При първоначалното разследване Комисията установи, че някои от оказалите съдействие при разследването производители износители са извършвали целенасочен дъмпинг по смисъла на член 2, параграф 11 от основния регламент. При настоящото разследване в рамките на прегледа Комисията анализира експортните продажби за Съюза през разследвания период в рамките на прегледа, за да провери дали целенасоченият дъмпинг е продължил през целия период, т.е. дали е налице ясен модел на различаващи се експортни цени между различните купувачи, региони или периоди. Не бяха установени данни за такива практики при настоящия преглед с оглед изтичане на срока на действие на мерките.
 3.2.1.2. Оказали сътрудничество производители износители
 Нормална стойност
 (31)
 Комисията първо провери дали общият обем на продажбите на вътрешния пазар на всеки оказал съдействие производител износител е представителен в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт за независими клиенти на вътрешния пазар за всеки производител износител представлява най-малко 5 % от общия обем на експортните продажби на продукта, предмет на прегледа, за Съюза през разследвания период в рамките на прегледа.
 (32)
 След това Комисията установи кои видове на продукта, продавани на вътрешния пазар, са идентични или сравними с видовете, продавани за износ за Съюза, и провери дали продажбите на вътрешния пазар за всеки оказал съдействие производител износител са представителни в съответствие с член 2, параграф 2 от основния регламент. Продажбите на вътрешния пазар на даден вид на продукта са представителни, ако общият обем на продажбите на вътрешния пазар на този вид на продукта за независими клиенти през разследвания период в рамките на прегледа представлява най-малко 5 % от общия обем на продажбите за износ за Съюза на идентичен или сравним вид на продукта.
 (33)
 Комисията определи дела на рентабилните